**Legaţi în timpul veşniciei**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Legaţi în timpul veşniciei

Am pus în palma ta emoţii.

Gonind din anii mei bătrâni,

m-am înclinat, preoţi iubind

şi-aroma mierii şi-a dulceţii

şi-a vinului din nou sorbind

am mai gustat, să fim mai buni.

Ca un ecou pe-alei de marmuri

paşii se-aud, că-i sâmbătă.

Legaţi în timpul veşniciei,

ne legănăm ca vântu-n ramuri,

ce printre frunze freamătă.

Trăim în taina căsniciei.

Lumina caldă-a lumânării

topeşte ceara-n picuri albi,

miroase a tămâie, vara,

iar ochii tăi vorbesc răbdării,

precum icoanei, crinii dalbi,

ce preaslăvesc tăcuţi, Fecioara.